У Вікіпедыі ёсць артыкулы пра іншых асоб з прозвішчам Сянкевіч.
**Ян Сянкевіч** (нар. 18 лютага 1995, Гродна) — беларускі футбаліст, нападнік польскага клуба «Алімпія» з Эльблёнга.

Клубная кар’ера
---------------

Выхаванец ДЮСШ «Белкард», з 2013 года стаў выступаць за дубль гродзенскага «Нёмана». У сезоне 2014 замацаваўся ў рэзервовай камандзе гродзенцаў.

Перад сезонам 2015 значная колькасць маладых ігракоў, у тым ліку і Сянкевіч, была пераведзена ў асноўны склад. 21 сакавіка 2015 года дэбютаваў у асноўнай камандзе «Нёмана» ў першым матчы чвэрцьфінала Кубка Беларусі супраць БАТЭ (0:1), калі выйшаў у стартавым складзе на пазіцыі левага паўабаронцы. 23 мая 2015 года дэбютаваў у Вышэйшай лізе, выйшаўшы на замену на 75-й хвіліне матча з «Мінскам» (0:2). У 2015—2016 гадах працягваў выступаць за дубль, зрэдку з’яўляючыся ў асноўным складзе гродзенцаў.

У сезоне 2017 на правах арэнды выступаў за мікашэвіцкі «Граніт», з 11 галамі стаў адным з найлепшых бамбардзіраў каманды. У пачатку 2018 года, пакінуўшы гродзенскі клуб, далучыўся да магілёўскага «Дняпра», з якім у сакавіку падпісаў кантракт. У складзе магіляўчан стаў трывала з’яўляцца на полі, звычайна выходзячы на замену.

У лютым 2019 года, калі стала вядома пра аб’яднанне «Дняпра» з мінскім «Промнем», накіраваўся на прагляд у сталічны клуб, але не падышоў. У выніку, у сакавіку 2019 года далучыўся да «Смалявічаў» і неўзабаве падпісаў кантракт. У складзе смалявіцкай камандзе часцей выхадзіў на замену. У ліпені 2019 года быў аддадзены ў арэнду ў рэчыцкі «Спадарожнік», дзе чаргаваў выхады ў стартавым складзе і на замену.

У лютым 2020 года падпісаў кантракт з мікашэвіцкім «Гранітам», аднак пазней пакінуў клуб і на сезон 2020 быў заяўлены ў складзе «Ліды». Стаў адным з ключавых ігркоў лідскай каманды, з 10 галамі ўзначальваў спіс бамбардзіраў Першай лігі.

У ліпені 2020 года перайшоў у «Гарадзею». Спачатку трывала з’яўляўся ў складзе, з кастрычніка стаў заставацца на лаўцы запасных. У пачатку 2021 года трэніраваўся з «Іслаччу» і мазырскай «Славіяй», а ў лютым далучыўся да «Смаргоні» і неўзабаве падпісаў кантракт. Гуляў у стартавым складзе каманды.

У ліпені 2021 года перайшоў у польскі клуб «Алімпія» з Эльблёнга.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2012 | Д3 | Белкард | Беларусь | 1 | 0 |
| 2013 | дубль | Нёман | Беларусь | 15 | 2 |
| 2014 | дубль | Нёман | Беларусь | 24 | 5 |
| 2015 | Д1 | Нёман | Беларусь | 4 | 0 |
| 2016 | Д1 | Нёман | Беларусь | 4 | 0 |
| 2017 | Д2 | Граніт | Беларусь | 29 | 11 |
| 2018 | Д1 | Дняпро | Беларусь | 23 | 0 |
| 2019 (1) | Д2 | Смалявічы | Беларусь | 8 | 2 |
| 2019 (2) | Д2 | Спадарожнік | Беларусь | 15 | 4 |
| 2020 (1) | Д2 | Ліда | Беларусь | 12 | 10 |
| 2020 (2) | Д1 | Гарадзея | Беларусь | 7 | 2 |
| 2021 (1) | Д1 | Смаргонь | Беларусь | 10 | 0 |
|

Зноскі
------

1. ↑  Yan Senkevich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Сенкевич стал игроком "Днепра"
3. ↑  Сенкевич подписал контракт со "Смолевичами"
4. ↑  "Спутник" арендовал у "Смолевичей" Сенкевича
5. ↑  Восемь игроков подписали контракт с "Гранитом"
6. ↑  Официально: Ян Сенкевич стал футболистом "Городеи"
7. ↑  Нападающий Ян Сенкевич перешел в "Сморгонь"
8. ↑  Ян Сенкевич сменил "Сморгонь" на клуб польского Д3

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |